Úradný vestník L 240 , 07/09/2002 S. 0045 - 0050



Smernica Komisie 2002/76/ES zo 6. septembra 2002, ktorá mení a dopĺňa prílohy smernice Rady 86/362/EHS a 90/642/EHS, pokiaľ ide o stanovenie maximálnych úrovní rezíduí pesticídov (metylsulfuron metylu) v a na obilí a určitých produktoch rastlinného pôvodu, vrátane ovocia a zeleniny (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 86/362/EHS z 24. júla 1986 o stanovovaní maximálnych hladín rezíduí pesticídov v a na obilninách [1], naposledy zmenenú a doplnenú smernicou Komisie 2002/71/ES [2], a najmä na jej článok 10, so zreteľom na smernicu Rady 90/642/EHS z 27. novembra 1990 o stanovovaní maximálnych hladín rezíduí pesticídov v a na určitých produktoch rastlinného pôvodu vrátane ovocia a zeleniny [3], naposledy zmenenú a doplnenú smernicou Komisie 2002/71/ES, a najmä na jej článok 7, so zreteľom na smernicu Rady 91/414/EHS z 15. júla 1991, ktorá sa týka umiestňovania prostriedkov ochrany rastlín na trhu [4], naposledy zmenenú a doplnenú smernicou Komisie 2002/64/ES [5], a najmä na jej článok 4 (1) f), keďže: (1) Existujúca účinná látka metsulfuron metyl bola začlenená do prílohy I smernice 91/414/EHS smernicou Komisie 2000/49/ES [6], na použitie ako herbicídy, ale bez špecifikácie určitých podmienok s vplyvom na plodiny, ktoré môžu byť ošetrené prostriedkami ochrany rastlín, ktoré obsahujú túto účinnú látku. (2) Zahrnutie príslušnej účinnej látky do prílohy I smernice 91/414/EHS bolo založené na vyhodnotení informácie o navrhovanom používaní. Informácia, ktorá sa týka použitia tejto látky bola zaslaná niekoľkými členskými štátmi v súlade s článkom 4 (1) f) smernice 91/414/EHS. Dostupné informácie boli prehodnotené, a to postačilo na stanovenie určitých maximálnych úrovní rezíduí (MÚR). (3) Pokiaľ neexistuje MÚR alebo predbežná MÚR, členské štáty ustanovia vlastnú predbežnú MÚR v súlade s článkom 4 (1) f) smernice 91/414/EHS, pred povolením prostriedkov ochrany rastlín, ktoré obsahujú túto účinnú látku. (4) S ohľadom na zahrnutie do prílohy I smernice 91/414/EHS príslušnej účinnej látky sa technické a vedecké zdôvodnenie ukončilo formou posudkovej správy Komisie. Správa bola ukončená 16. júna 2000. Správa stanovila prijateľnú dennú dávku (PDD) metylsulfuron metylu na 0,22 mg/kg hmotnosti tela/deň. Vystavenie spotrebiteľov vplyvu produktov ošetrených príslušnou aktívnou látkou sa stanovilo a vyhodnotilo v súlade s postupmi spoločenstva. Brali sa tiež do úvahy návody uverejnené Svetovou zdravotníckou organizáciou [7] a stanovisko Vedeckého výboru pre rastliny [8] na použitú metodológiu. Uzavrelo sa, že navrhnuté MÚR nepovedú k prekročeniu týchto (PDD). Žiadne akútne toxické vplyvy, ktoré by vyžadovali stanovenie akútnej referenčnej dávky neboli zistené počas skúšania a diskusie, ktorá predchádzala zahrnutiu metsulfuron metylu do prílohy I smernice 91/414/EHS. (5) S cieľom zabezpečiť, aby bol spotrebiteľ náležite chránený od vystavenia vplyvom rezíduí v alebo na produktoch, ktoré neboli povolené, je potrebné obozretne stanovovať predbežné MÚR na nižších limitách analytickej determinácie pre všetky produkty, na ktoré sa vzťahujú smernice 86/362/EHS a 90/642/EHS. (6) Stanovenie predbežných MÚR na úrovni spoločenstva nebráni členským štátom ustanoviť predbežné maximálne úrovne rezíduí metsulfuron metylu v súlade s článkom 4 (1) f) smernice 91/414/EHS a jej prílohy VI. Lehota štyroch rokov sa považuje za dostatočnú na povolenie ďalšieho používania príslušnej aktívnej látky. Predbežné MÚR by sa potom stalo definitívnym. (7) Prílohy smerníc 86/362/EHS a 90/642/EHS by sa podľa toho mali náležite zmeniť a doplniť. (8) Komisia oznámila túto smernicu vo forme návrhu Svetovej obchodnej organizácii a pripomienky, ktoré jej boli doručené sa zvážili pri konečnej verzii tejto smernice. Možnosti stanovenia dovoznej tolerancie MÚR pre kombinácie špecifické pesticídy/rastliny Komisia preskúša na základe predložených prijateľných údajov. (9) Táto smernica je v súlade so stanoviskom Stáleho výboru pre potravinový reťazec a zdravie zvierat, PRIJALA TÚTO SMERNICU: Článok 1 Nasledovná maximálna úroveň rezíduí pesticídov sa pridala do časti A prílohy II smernice 86/362/EHS: "Reziduum pesticídu | Maximálna úroveň v mg/kg | metylsulfuron-metyl | 0,05 Obilie | Článok 2 Maximálne úrovne rezíduí pre metylsulfuron metyl, ako je uvedené v prílohe tejto smernice sa pridávajú do prílohy II smernice 90/642/EHS. Článok 3 Členské štáty uvedenú do platnosti zákony, iné právne predpisy a administratívne opatrenia nevyhnutné na dosiahnutie súladu s touto smernicou najneskôr do 31. decembra 2003. Bezodkladne o tom budú informovať Komisiu. Tieto ustanovenia sa budú uplatňovať s účinnosťou od 1. januára 2003. Keď členské štáty prijmú tieto ustanovenia, tak tieto budú obsahovať odkaz na túto smernicu alebo ich bude sprevádzať takýto odkaz pri príležitosti ich úradného uverejnenia. Členské štáty určia spôsob vykonania takéhoto odkazu. Článok 4 Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 6. septembra 2002 Za Komisiu David Byrne člen Komisie [1] Ú. v. ES L 221, 7.8.1986, s. 37. [2] Ú. v. ES L 225, 22.8.2002, s. 21. [3] Ú. v. ES L 350, 14.12.1990, s. 71. [4] Ú. v. ES L 230, 19.8.1991, s. 1. [5] Ú. v. ES L 189, 18.7.2002, s. 27. [6] Ú. v. ES L 197, 3.8.2000, s. 32. [7] Návody na predpokladanie rezíduí pesticídov prijatých v potrave (revidované), pripravené GEMS/Potravinový program v spolupráci s Výborom kódexu pre rezíduá pesticídov, uverejnené Svetovou zdravotníckou organizáciou 1997 (WHO/FSF/FOS/97.7). [8] Stanovisko vedeckého výboru pre rastliny, ktoré sa týka otázok zmeny a doplnenia príloh smerníc Rady 86/EHS, 86/363/EHS a 90/642/EHS (Stanovisko vyjadrené Vedeckým výborom pre rastliny, 14. júla 1998) (http://europa.eu.int/comm/food/fs/sc/index_en.html). -------------------------------------------------- PRÍLOHA Skupiny a príklady individuálnych produktov pre ktoré sa uplatňujú MÚR | Rezíduum a maximálna hladina rezídua | metylsulfuron metyl | 1.Ovocie, čerstvé, sušené alebo nevarené, upravené mrazením, bez cukru; orechy | 0,05 | i)CITRUSOVÉ OVOCIE Grapefruit | | Citróny | | Limety | | Mandarínky (včítane klementíniek a iných krížencov) | | Pomaranče | | Pomelá | | Ostatné | | ii)ORECHY ZO STROMOV (aj bez škrupín) Mandle | | Para orechy | | Kešu orechy | | Gaštany | | Kokosové orechy | | Lieskové oriešky | | Macadamia | | Hikória | | Píniové oriešky | | Pistácie | | Vlašské orechy | | Ostatné | | iii)MALVICE Jablká | | Hrušky | | Dule | | Ostatné | | iv)KÔSTKOVICE Marhule | | Čerešne a višne | | Broskyne (včítane nektariniek a podobných krížencov) | | Slivky | | Ostatné | | v)BOBULE A DROBNÉ OVOCIE a)Stolové a muštové hrozno Stolové hrozno | | Muštové hrozno | | b)Jahody (okrem divo rastúcich) | | c)Trstinové plody (okrem divo rastúcich) Černice | | Ostružiny | | Krížence maliny s ostružinou | | Maliny | | Ostatné | | d)Ostatné drobné ovocie a bobule (okrem divo rastúcich) Čučoriedky | | Brusnice | | Ríbezle (červené, čierne a biele) | | Egreše | | Ostatné | | e)Lesné plody a divo rastúce ovocie | | vi)RÔZNE Avokáda | | Banány | | Datle | | Figy | | Kiwi | | Kumquanty (neplodné pomaranče) | | Liči | | Mangá | | Olivy | | Plod mučenky | | Ananásy | | Granátovník | | Ostatné | | 2.Zeleniny, čerstvé alebo nevarené, mrazené alebo sušené | 0,05 | i)KOREŇOVÁ A HĽUZOVÁ ZELENINA Repy | | Mrkvy | | Celer | | Chren | | Artičoky | | Paštrnáky | | Petržlen koreňový | | Reďkovky | | Kozia brada fialová | | Sladké zemiaky | | Kvaka | | Okrúhlica | | Dioskorea | | Ostatné | | ii)BUĽVOVÁ ZELENINA Cesnak | | Cibuľa | | Šalotka | | Jarná cibuľka na zeleno | | Ostatné | | iii)PLODOVÁ ZELENINA a)Solanáceá Rajčiaky | | Papriky | | Baklažány | | Ostatné | | b)Tekvicovité — s jedlou šupkou Uhorky šalátové | | Uhorky nakladačky | | Tekvice | | Ostatné | | c)Tekvicovité — s nejedlou šupkou Melóny cukrové | | Tekvice | | Vodové melóny | | Ostatné | | d)Sladká kukurica | | iv)KAPUSTOVÁ ZELENINA a)Kvitnúca kapusta Brokolica | | Karfiol | | Ostatné | | b)Hlávková kapusta Kel ružičkový | | Hlávková kapusta | | Ostatné | | c)Listová kapusta Čínska kapusta | | Kel | | Ostatné | | d)Kaleráb | | v)LISTOVÁ ZELENINA A ZELENÉ BYLINY a)Šalát a podobné Žerucha | | Valeriánka poľná | | Šalát | | Scarole | | Ostatné | | b)Špenát a podobné Špenát | | Listy repy (mangold) | | Ostatné | | c)Žerucha | | d)Čakanka | | e)Byliny Trebuľka voňavá | | Pažítka | | Petržlen záhradný | | Celer stopkatý | | Ostatné | | vi)STRUKOVINY ZELENÉ (čerstvé) Fazuľa (so strukmi) | | Fazuľa (bez strukov) | | Hrach (so strukmi) | | Hrach (bez strukov) | | Ostatné | | vii)STONKATÁ ZELENINA (čerstvá) Špargľa | | Kardy | | Celer stopkatý | | Fenikel | | Artičoky | | Pór | | Rebarbora | | Ostatné | | viii)HUBY a)Pestované huby | | b)Divo rastúce huby | | 3.Strukoviny | 0,05 | Fazule | | Šošovica | | Hrachy | | Ostatné | | 4.Olejniny | 0,1 | Ľanové semeno | | Podzemnice olejné | | Makové semená | | Sézamové semená | | Slnečnicové semená | | Repkové semeno | | Sója | | Horčičné semená | | Bavlníkové semená | | Ostatné | | 5.Zemiaky | 0,05 | Skoré zemiaky | | Jedlé zemiaky | | 6.Čaj (listy a stonky, sušené, fermentované alebo inak upravené, z listov: Camellia sinensis) | 0,1 | 7.Chmeľ (sušený), včítane chmeľových granúl a nekoncentrovaného prachu | 0,1 | --------------------------------------------------